CELEX: 62014CN0177
Language: da
Date: 2014-04-10 00:00:00
Title: Sag C-177/14: Anmodning om præjudiciel afgørelse indgivet af Sala Tercera de lo Contencioso-Administrativo del Tribunal Supremo (Spanien) den 10. april 2014 — María José Regojo Dans mod Consejo del Estado

4.8.2014   
            
            
               DA
            
            
               Den Europæiske Unions Tidende
            
            
               C 253/16
            
         Anmodning om præjudiciel afgørelse indgivet af Sala Tercera de lo Contencioso-Administrativo del Tribunal Supremo (Spanien) den 10. april 2014 — María José Regojo Dans mod Consejo del Estado
   (Sag C-177/14)
   2014/C 253/20
   Processprog: spansk
   
      Den forelæggende ret
   
   Tribunal Supremo
   
      Parter i hovedsagen
   
   
      Sagsøger: María José Regojo Dans
   
      Sagsøgt: Consejo del Estado
   
      Præjudicielle spørgsmål
   
   
               1)
            
            
               Er »hjælpepersonale«, som det nu er reguleret i artikel 12 i lov 7/2007 af 12. april 2007 om vedtægten for de offentligt ansatte (LEBEP), og »hjælpepersonale«, som det tidligere var reguleret i artikel 20, stk. 2, i lov 30/1984 af 2. august 1984 om foranstaltninger til reform af den offentlige forvaltning, omfattet af definitionen »en person med tidsbegrænset ansættelse« i § 3, stk. 1, i rammeaftalen vedrørende tidsbegrænset ansættelse, der er indgået af EFS, UNICE og CEEP, og som er indeholdt i bilaget til Rådets direktiv 1999/70/EF (1) af 28. juni 1999?
            
         
               2)
            
            
               Finder princippet om ikke-diskrimination i § 4, stk. 4, i den nævnte rammeaftale, indgået af EFS, UNICE og CEEP, anvendelse på dette »hjælpepersonale«, således at dette i lighed med vedtægtsmæssige tjenestemænd, fastansatte, midlertidigt ansatte tjenestemænd og kontraktansatte kan få anerkendt og udbetalt vederlag på grundlag af anciennitet?
            
         
               3)
            
            
               Kan ordningen med udnævnelse og afskedigelse uden restriktioner, der er begrundet i fortrolighed, og som gælder for disse »kontraktansatte« i medfør af de to førnævnte spanske love, siges at være begrundet i objektive forhold, som omhandlet i rammeaftalens § 4, således at en forskelsbehandling er berettiget?
            
         
      (1)  EFT L 175, s. 43.